ddrg/super_eurlex huggingface dataset:
SL Uradni list Evropske unije C 225/8

Končno poročilo (1) pooblaščenca za zaslišanje v zadevi COMP/M. 4874 – Itema/BarcoVision

(Besedilo velja za EGP)

2009/C 225/05

Podjetje Itema Holding S.p.A., Italija, je 20. februarja 2008 Komisiji priglasilo načrtovano pridobitev nadzora nad celotno enoto BarcoVision družbe Barco NV (Belgija) z nakupom delnic v smislu člena 3 Uredbe Sveta (ES) št. 139/2004.

Po podrobni preiskavi je Komisija sklenila, da priglašeni postopek zbuja resne pomisleke glede združljivosti s skupnim trgom. Komisija je 14. aprila 2008 sprožila poglobljeno preiskavo glede te predlagane koncentracije.

Priglasitelju je bil na njegovo zahtevo 16. aprila 2008 omogočen dostop do ključnih dokumentov v skladu z odstavkom 45 najboljših praks Generalnega direktorata za konkurenco pri vodenju postopkov nadzora nad združevanjem v ES.

Komisija je 3. junija 2008 z učinkom od 26. maja 2008 ustavila poglobljeno preiskavo, potem ko se ciljno podjetje ni ustrezno odzvalo na zahtevo po podatkih. Preiskava je ponovno začela teči 9. junija 2008.

Na podlagi dodatnih dokazov, zbranih v poglobljeni fazi preiskave, so službe Komisije ugotovile, da predlagana koncentracija ne bi bistveno ovirala učinkovite konkurence na skupnem trgu in je zato združljiva s skupnim trgom in sporazumom EGP. V skladu s tem priglasitelju ni bilo poslano obvestilo o nasprotovanju.

Prejela nisem nobenih poizvedb niti mi niso bili predloženi nobeni podatki s strani udeležencev združitve ali katere koli tretje osebe. V tej zadevi niso potrebne posebne pripombe glede pravice do zaslišanja.

Bruselj, 22. julija 2008 Karen WILLIAMS

(1) V skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci (UL L 162, 19.6.2001, str. 21).
(10)

Omejene prometne pravice v skladu z 2., 3., 7. in 8. odstavkom se lahko dodelijo pod določenimi pogoji glede na interese iz 3. do 5. odstavka, z določenimi obveznostmi, za nedoločen čas ali za določen čas do pet let. Pogoji in obveznosti lahko vsebujejo zlasti obveznost o učinkoviti uporabi dodeljenih pravic do opravljanja zračnega prometa. Zvezni minister za promet, inovacije in tehnologijo nadzoruje, ali letalski prevoznik izpolnjuje obveznosti in naložene pogoje.
SL Uradni list Evropske unije C 103/19

Izvleček odločbe glede Kaupthing Bank Luxembourg S.A. ob uporabi Direktive 2001/24/ES Evropskega parlamenta in Sveta z o reorganizaciji in prenehanju kreditnih institucij

2009/C 103/03

PODALJŠANJE MISIJE UPRAVITELJEV DRUŽBE KAUPTHING BANK LUXEMBOURG S.A.

S sodbo, izrečeno 2. aprila 2009, drugi senat okrožnega sodišča Luxembourg v Luxembourgu, ki je pristojen za gospodarske zadeve, na javni obravnavi in potem, ko je na zaprti seji poslušal izjave upraviteljev in zastopnika delniške družbe Kaupthing Bank Luxembourg S.A., predstavnikov nadzorne komisije finančnega sektorja in predstavnika Ministrstva za javno upravo, dopolnjuje sodbi, ki ju je okrožno sodišče Luxembourg v Luxembourgu izreklo 9. in 31. oktobra, ter sodbo, ki jo Prizivno sodišče Luxembourga izreklo 28. januarja 2009, in sicer:

„podaljšuje trajanje odloga plačila, odobrenega delniški družbi KAUPTHING BANK LUXEMBOURG S.A., do 9. junija 2009“.

Ugovor zoper sodbo ali ugovor tretjega ni mogoč.

Upravitelji

PricewaterhouseCoopers S.àr.l., ki ga zastopa ga. Emmanuelle Caruel-Henniaux, in g. Franz Fayot.
69.

ENVP v celoti podpira vključitev določbe o zagotavljanju neodvisnega in učinkovitega nadzora, za kar naj bi poskrbel en ali več javnih nadzornih organov. Meni, da bi bilo treba razjasniti, kako naj bi si to neodvisnost razlagali, zlasti glede tega, od koga so ti organi neodvisni in komu poročajo. V zvezi s tem je treba vzpostaviti merila, v katerih bi bilo treba upoštevati institucionalno in funkcionalno neodvisnost glede na izvršilne in zakonodajne organe. ENVP opozarja, da gre za bistven element zagotavljanja učinkovite skladnosti z dogovorjenimi načeli. Prav tako so, kakor je bilo že navedeno, ključnega pomena intervencijska in izvršilna pooblastila teh organov, kar zadeva odgovornost javnih subjektov, ki obdelujejo osebne podatke. Posamezniki, na katere se nanašajo osebni podatki, bi morali biti dobro seznanjeni z obstojem in pristojnostmi teh organov, kar bi jim omogočilo uveljavljanje njihovih pravic, zlasti v primerih, ko je za obdelavo pristojnih več organov.
2.

Svetovalni odbor se strinja s Komisijo, da so trgi, ki jih je treba upoštevati: (a) trgi za zračni prevoz tovora v eno smer: — med celinami za prevoz tovora med Evropo in Severno Ameriko, — med Evropo in določenimi državami za prevoz tovora med Evropo ter državami Južne Amerike, širše karibske regije, Daljnega vzhoda in Afrike; (b) trg za zagotavljanje storitev zračnega prevoza na dolge proge končnim uporabnikom, razdeljen glede na pare točka odhoda/točka prihoda („O/P“): — tako da točka odhoda zajema tudi amsterdamsko letališče ter letališči v Düsseldorfu in Bruslju vsaj pri letih v Punta Cano, Cancun, Havano, na Curaçao ali na Arubo, mogoče pa tudi pri letih v Vancouver, Toronto in Miami, — in tako, da je točka prihoda verjetno omejena na zgoraj navedene namembne kraje, vendar je lahko tudi kje širše, ter da natančna opredelitev trga lahko v vsakem primeru ostane odprta; (c) trg grosistične dobave letalskih kart organizatorjem potovanj, ki zajema lete, ki letališča v Amsterdamu, Düsseldorfu in Bruslju povezujejo z vsemi oddaljenimi namembnimi kraji po svetu, ki bi jih bilo mogoče treba razdeliti po progah v skladu s pari O/P, opredeljenimi v vprašanju 2(b) v zvezi s trgom za zagotavljanje storitev zračnega prevoza na dolge proge končnim uporabnikom.
6.

Večina Svetovalnega odbora se strinja s Komisijo, da predlagana koncentracija glede na proizvodno in geografskega območje, navedeno zgoraj, ne ovira bistveno učinkovite konkurence na trgih, ki se nanašajo na: (a) industrijski pavs papir; (b) grafični pavs papir; (c) visokokakovostni fini papir (z možnim podtrgom visokokakovostnega pisemskega papirja); (d) prodajo papirja. Manjšina Odbora se ne strinja s točkama 6a in 6b.
28.

Čeprav je v členu 22 uvedena možnost, da se pod določenimi pogoji odobri dostop do zaupnih podatkov, bi ENVP rad opozoril na to, da dostop raziskovalcev do naborov podatkov ureja Uredba (ES) št. 831/2002, ki je sedanji predlog ne razveljavlja (glej uvodno izjavo 29 predloga). Zato bo Komisija morala pri določanju načinov, pravil in pogojev v zvezi z dostopom upoštevati ne le Uredbo (ES) št. 45/2001, pač pa tudi specifična pravila prej navedene uredbe Komisije v zvezi z dostopom do anonimiziranih mikropodatkov v znanstvene namene.
SL Uradni list Evropske unije C 6/10

Končno poročilo pooblaščenca za zaslišanje

(Zadeva št. COMP/M.4187 – Metso/Aker Kvaerner)

(V skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2008/C 6/06)

Komisija je 4. aprila 2006 prejela zahtevo za napotitev v skladu s členom 4(5) Uredbe Sveta (ES) št. 139/2004 („Uredba o združitvah“), ki jo je prenesla državam članicam. Nobena država članica ali članica EGP, pristojna za pregled koncentracije po nacionalnem pravu o konkurenci (Finska, Švedska, Poljska, Nemčija in Norveška) ni izrazila nestrinjanja z zahtevo za napotitev. Zato se je štelo, da ima koncentracija razsežnost Skupnosti v skladu s členom 4(5) Uredbe o združitvah, in bi jo torej bilo treba priglasiti Komisiji.

Komisija je naknadno, 23. junija 2006, prejela priglasitev predlagane koncentracije, s katero podjetje Metso Corporation Oy (Metso) z nakupom delnic in sredstev pridobi izključni nadzor nad deli podjetja Aker Kvaerner ASA (Aker Kvaerner), tj. dejavnosti predelovanja celuloze in dejavnosti na področju energije, v smislu člena 3(1)(b) Uredbe o združitvi.

Komisija je po proučitvi priglasitve ugotovila, da kljub upoštevanju zavez, ki jih je podjetje Metso podalo 24. julija in spremenilo 27. julija 2006, ta transakcija zbuja resne pomisleke glede svoje združljivosti s skupnim trgom in delovanjem Sporazuma EGP. Komisija se je zato 11. avgusta 2006 odločila sprožiti postopek v skladu s členom 6(1)(c) Uredbe o združitvah.

Podjetje Metso je 6. novembra 2006 ponudilo nove zaveze, s katerimi naj bi koncentracija postala združljiva s skupnim trgom. Te zaveze so bile dodatno spremenjene 8. novembra 2006.

Glede na spremenjene zaveze in ob upoštevanju rezultatov poglobljene tržne preiskave so ustrezne službe Komisije ugotovile, da so resni pomisleki odstranjeni ter da predlagana transakcija ne bi bistveno ovirala učinkovite konkurence na skupnem trgu ali njegovem znatnem delu, pod pogojem, da se v celoti upoštevajo vse podane zaveze. Zato strankam ni bilo poslano obvestilo o nasprotovanju.

Pooblaščenec za zaslišanje ni prejel nobenih poizvedb, niti mu niso bili predloženi nobeni podatki s strani strank v zadevi ali katere koli tretje stranke. Zadeva ne zahteva nobenih posebnih pripomb glede pravice do zaslišanja.
Popravek uradnega obvestila v skladu s členom 37 Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah)

( Uradni list Evropske unije C 18 z dne 24. januarja 2008 )

(2008/C 55/18)

Na strani 17 se mora uradno obvestilo Francije glasiti, kot sledi:

„V francoski zakonodaji je ta obveznost predvidena v členu L.611-1 Zakonika o vstopu in bivanju tujcev ter pravici do azila (‚Code de l'entrée et du séjour des étrangers et du droit d'asile, CESEDA‘), ki določa, da morajo osebe s tujim državljanstvom na zahtevo uradnih oseb sodne policije ter, pod njihovim nadzorom, agentov in pomočnikov agentov sodne policije po preverjanju istovetnosti in tudi sicer biti sposobne predložiti dokazila in listine, na podlagi katerih lahko potujejo ali bivajo na ozemlju Francije.“
SL Uradni list Evropske unije C 290/9

Končno poročilo pooblaščenca za zaslišanje v zadevi št. COMP/M.3975 – Cargill/Degussa

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2007/C 290/08)

Stranke so 21. oktobra 2005 Komisiji priglasile transakcijo v skladu s členom 4 Uredbe Sveta (ES) št. 139/2004 („Uredba o združitvah“), s katero bi podjetje Cargill pridobilo poslovno dejavnost živilskih sestavin nemškega podjetja Degussa AG.

Stranke so 23. novembra 2005 predložile predloge popravnih ukrepov in s tem podaljšale rok za dokončanje prve faze preiskave do 14. decembra 2005.

Po pregledu dokazov, ki so jih predložile stranke predlagane koncentracije in po izvedbi raziskave trga je Komisija ugotovila, da združitev vzbuja resne pomisleke glede združljivosti s skupnim trgom, zato je 14. decembra 2005 sklenila začeti postopek v skladu s členom 6(1)(c) Uredbe o združitvah.

Stranke so v skladu z najboljšimi praksami za izvedbo postopkov nadzora koncentracij ES 19. decembra 2005 in 17. januarja 2006 predložile v pregled ključne dokumente

Po poglobljeni preiskavi so službe Komisije ugotovile, da so morebitni pomisleki glede konkurence na zadevnih trgih v odločitvi iz člena 6(1)(c) odpravljeni. Zato strankam ni bilo poslano obvestilo o nasprotovanju.

Zadeva ne zahteva nobenih posebnih pripomb glede pravice do zaslišanja.
57.

Najvplivnejši instrument iz Sporočila je postopek za ugotavljanje kršitev. V Sporočilu je opredeljeno eno ključno področje, in sicer neodvisnost organov za varstvo podatkov in njihove pristojnosti, samo na splošno pa so v njem omenjena tudi druga področja. ENVP se strinja s stališčem, da so postopki za ugotavljanje kršitev v primeru, da države članice ne poskrbijo za dosledno izvajanje Direktive, bistven in neobhodno potreben instrument; zlasti ob upoštevanju dejstva, da je od roka za izvedbo Direktive preteklo skoraj devet let ter da je že prišlo do strukturiranega dialoga, predvidenega v delovnem programu. Kljub temu pa doslej na Sodišče ni bil vložen še noben primer v zvezi s kršitvijo Direktive 95/46/ES.
SL Uradni list Evropske unije C 194/17

Obvestilo Vlade Romunije glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Besedilo velja za EGP)

(2007/C 194/11)

V skladu s členom 10 Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov Romunija obvešča Evropsko komisijo, da je edini pristojni organ za to področje, imenovan v skladu z Zakonom o nafti št. 238/2004, „Agenţia Naţională pentru Resurse Minerale“ (Nacionalna agencija za rudna bogastva), strokoven organ in pravni subjekt v pristojnosti vlade.

Romunija obvešča vse zainteresirane, da so določbe in merila za ocenjevanje ponudb ter tehnične in finančne sposobnosti ponudnikov v skladu s členom 5(1) Direktive 94/22/ES za izdajo dovoljenj za iskanje, raziskovanje in izkoriščanje ogljikovodikov določeni v Izvedbenih pravilih Zakona o nafti št. 238/2004, ki so bila odobrena s Sklepom Vlade št. 2075/2004, objavljenim v Delu I Uradnega lista Republike Romunije št. 1170 z dne 10. decembra 2004, in spremenjena ter dopolnjena s Sklepom Sveta št. 350/2007, objavljenim v Delu I Uradnega lista Republike Romunije št. 272 z dne 24. aprila 2007.
5.

Svetovalni odbor se strinja s Komisijo, da bo transakcija DONG dala možnost in spodbudila k temu, da za skladiščenje zemeljskega plina ali prilagodljivost oskrbe z njim na danskem trgu za konkurente po združitvi dvigne stroške skladiščenja, da poviša cene skladiščenja in da za namene prilagodljivosti izkoristi centralne elektrarne SPTE, ki so v lasti Elsam in Energi E2, ter da bi koncentracija tako okrepila prevladujoči položaj DONG na morebitnem danskem trgu za skladiščenje ali na morebitnem danskem trgu za skladiščenje/prilagodljivost oskrbe in bi s tem lahko privedla do bistvenega oviranja učinkovite konkurence.
SL Uradni list Evropske unije C 75/5

Uradna obvestila Republike Bolgarije o vizumski vzajemnosti (1)

(2007/C 75/03)

Bruselj, 13. februarja 2007

Št. akta: 429

Stalno predstavništvo Republike Bolgarije pri Evropski uniji pozdravlja Svet Evropske unije in v skladu s členom 2 Uredbe Sveta (ES) št. 851/2005 o spremembi Uredbe (ES) št. 539/2001 glede mehanizma vzajemnosti izjavlja, da za državljane Republike Bolgarije velja vizumska obveznost v naslednjih tretjih državah s seznama v Prilogi II k Uredbi (ES) št. 539/2001: Avstraliji, Boliviji, Bruneju, Kanadi, Mehiki, Novi Zelandiji, Panami, Singapurju in ZDA.

Na Kostariki in v Maleziji so državljani Bolgarije izvzeti iz vizumske obveznosti za bivanje do 30 dni, česar pa ni mogoče šteti za popolno vzajemnost.

Republika Bolgarija je z Izraelom in Paragvajem podpisala sporazuma o odpravi vizumov, vendar zaradi postopkov ratifikacije, ki trenutno potekajo, še ne veljata. Za državljane Bolgarije še vedno velja vizumska obveznost, kar prav tako predstavlja začasno nevzajemnost.

Komisiji Evropske unije je bila poslana verbalna nota z enakim besedilom.

Stalno predstavništvo Republike Bolgarije tudi ob tej priložnosti Svetu Evropske unije in Evropski komisiji izraža najgloblje spoštovanje.

Bruselj, 26. februarja 2007

Št. akta: 429A

Stalno predstavništvo Republike Bolgarije pri Evropski uniji pozdravlja generalni sekretariat Sveta Evropske unije in poleg verbalne note št. 429 stalnega predstavništva z dne 13. februarja 2007 ter v skladu s členom 2 Uredbe Sveta št. 851/2005 o spremembi Uredbe št. 539/2001 glede mehanizma vzajemnosti izjavlja, da bolgarski državljani od 11. marca 2007 ne potrebujejo vizumov za tranzit in kratkoročno bivanje v Združenih mehiških državah, in sicer do 90 dni v roku šestih mesecev od datuma prvega vstopa.

Verbalna enota z enakim besedilom je bila poslana Evropski komisiji.

Stalno predstavništvo Republike Bolgarije ob tej priložnosti Svetu Evropske unije ponovno izraža najgloblje spoštovanje.

(1) Ta uradna obvestila so objavljena v skladu s členom 2 Uredbe Sveta (ES) št. 851/2005 (UL L 141, 4.6.2005, str. 3) o spremembi Uredbe (ES) št. 539/2001 (UL L 81, 21.3.2001, str. 1).
Komisija je 16. junija 2003 naslovila obvestilo o nasprotovanju na podjetja The Topps Company Inc („Topps ZDA“), Topps Europe Limited, Topps International Limited, Topps UK Limited in Topps Italia SRL.
36.

Za členom 18 se vstavi naslednji novi člen 18a z naslovom in opombo 11d: „18a Formalni pogoji za zahtevke za dodelitev prometnih pravic in dokumenti, ki se priložijo k takemu zahtevku (sklic na člen 70a(2) Zakona) (1) Zahtevek za dodelitev prometnih pravic vsebuje: — podatke iz ustrezne posebne zakonodaje (1), — opis storitev, ki bodo ponujene, vključno z obdobjem in vrsto dejavnosti, — predlagani urnik, vključno z omejitvami prometnih pravic, — vrsto in konfiguracijo zrakoplova, — predvideni datum začetka, — predlagano tarifno strukturo, — pričakovano donosnost dejavnosti, — opis oblik ponudbe storitev, vključno z izdajanjem vozovnic, — povezave z obstoječim omrežjem prog prevoznika in povezave na omrežja drugih prevoznikov. Zahtevkom je treba priložiti naslednje dokumente: — operativno licenco za komercialne zračne prevoze v skladu z zakonodajo ES, ki se neposredno uporablja (2), — spričevalo letalskega prevoznika, vključno s pogoji delovanja in ustrezno geografsko specifikacijo za zahtevane prometne pravice, — dokazilo o zavarovanju odgovornosti v zvezi s škodo, povzročeno pri delovanju zrakoplova v zvezi s potniki, prtljago, tovorom in tretjimi osebami, — varnostni program.
Odločba 895/2006: Vizumi in dovoljenja za prebivanje, ki jih izdajo schengenske države članice in vse države članice, ki so pristopile leta 2004

Odločba 896/2006: Dovoljenja za prebivanje, ki jih izdata Švica in Lihtenštajn
7.

Večina Svetovalnega odbora se strinja s stališčem Komisije, da obveznosti, ki so jih predložile stranke, da prodajo a) proizvodnjo zračnih vzmeti na Madžarskem; b) 50 % delež Phoenixa v Vobracousticu in c) proizvodno linijo širokih jeklenih trakov dovolj za odpravo zgoraj navedenega suma glede konkurence (vprašanje 5). Manjšina odbora se ne strinja.
4.a

Navedene določbe prenašajo člene 3, 4, 5(1) in (2) ter 6(1) in (2) Direktive 94/22/ES: — člen 3 Direktive 94/22/ES prenašajo členi 11, 26a in 26b Zakona o geologiji in rudarstvu in Uredba sveta ministrov z dne 21. julija 2005 o razpisnem postopku za pridobitev rudarskih pravic; — člen 4 Direktive 94/22/ES prenašajo členi 22, 23 in 102(1)(2) Zakona o geologiji in rudarstvu in uredbi ministra za okolje z dne 19. decembra 2001 o načrtih za geološke študije (Rozporządzenie Ministra Środowiska w sprawie projektów prac geologicznych) (4) (UL Poljske, št. 153, item 1777), in z dne 27. junija 2005 o določitvi podrobnih zahtev, ki jih morajo izpolnjevati organizacijski načrti rudnih nahajališč (Rozporządzenie Ministra Środowiska w sprawie szczegółowych wymagań, jakim powinny odpowiadać projekty zagospodarowania złóż) (5) (UL Poljske, št. 128, item 1075; — člen 5(1) Direktive 94/22/ES prenašajo členi 18 ter 20(1)(2) in (3) Zakona o geologiji in rudarstvu, člen 49(1)(3) in (2) Zakona z dne 2. julija 2004 o svobodi gospodarske dejavnosti (Ustawa o swobodzie działalności gospodarczej) (6) (UL Poljske št. 173, item 1807) in Uredba sveta ministrov z dne 21. julija 2005 o razpisnem postopku za pridobitev rudarskih pravic; — člen 5(2) Direktive 94/22/ES prenašajo členi 15–100 Zakona o geologiji in rudarstvu, člen 48 Zakona o svobodi gospodarske dejavnosti in Uredba sveta ministrov z dne 21. julija 2005 o razpisnem postopku za pridobitev rudarskih pravic; — člen 6(1) in (2) Direktive 94/22/ES smiselno prenašata člena 17 in 22 Zakona o geologiji in rudarstvu.
SL Uradni list Evropske unije C 27/6

Sporočilo francoske Vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Rigny-le-Ferron“)

(2006/C 27/05)

(Besedilo velja za EGP)

Družba Madison Energy France S.C.S. s sedežem na 13/15 boulevard de la Madeleine, F-75001 Pariz je 10. junija 2005 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Rigny-le-Ferron“, na površini približno 335 kvadratnih kilometrov, ki pokriva del departmajev Aube in Yonne.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 1,10 V z. d. 53,60 S z. š. B 1,20 V z. d. 53,60 S z. š. C 1,20 V z. d. 53,70 S z. š. D 1,30 V z. d. 53,70 S z. š. E 1,30 V z. d. 53,60 S z. š. F 1,50 V z. d. 53,60 S z. š. G 1,50 V z. d. 53,50 S z. š. H 1,10 V z. d. 53,50 S z. š.

Oddaja vlog

Vlagatelji začetnih in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 3, 4 in 5 spremenjenega odloka 95-427 z dne 19. aprila 1995 o rudarskih pravicah.

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 95-427 z dne 19. aprila 1995 o rudarskih pravicah (Journal officiel de la République française z dne 22. aprila 1995).

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetni vlogi in konkurenčnih vlogah bodo sprejete v roku dveh let od datuma sprejema začetne vloge s strani francoskih organov in najkasneje 10. junija 2007.

Pogoji in zahteve za izvajanje dejavnosti in njeno prenehanje

Vlagatelji se sklicujejo na člena 79 in 79.1 rudarskega zakonika in spremenjeni odlok št. 95-696 z dne 9. maja 1995 o odprtju rudarskih del in rudniškem nadzoru (Journal officiel de la république française z dne 11. maja 1995).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, direktorat za energetske in mineralne vire, pisarna za rudarsko zakonodajo), 61, boulevard Vincent-Auriol, Télédoc 133, F-75703 Pariz Cedex 13, [telefon (33) 144 97 23 02, telefaks (33) 144 97 05 70].

Zgoraj omenjene zakonske in druge določbe so na voljo na spletni strani: http:// www.legifrance.gouv.fr.

(1) UL L 164, 30.6.1994, str. 3.